Ish presidentja e Irlandës kryeson një fushatë për planifikimin familjar në Afrikë
Somalia është vendi me situatën më të rëndë të shëndetit riprodhues.
Ithatrët e planifikimit familjar thonë se çdo vit, thuajse 360 mijë gra vdesin nga shkaqe të lidhura me shtatëzanitë, shumica e tyre në Afrikë. Ish presidentja e Irlandës Meri Robinson, po ndihmon në udhëheqjen e një fushate për qasje edhe më të madhe të shërbimve të planifikimit familjar në vendet në zhvillim. Meri Robinson është tani kryetare e Këshillit Botëror për Shëndetin Riprodhues në Institutin Aspen. Ajo thotë se në vështrimin afatgjatë shëndeti riprodhues do të thotë rritje cilësore. Instituti Aspen thotë se Somalia përshembull është një vend në të cilin mungesa e shërbimit të planifikimit familjar ka bërë që situata të përkeqësohet në mënyrë dramatike. Sipas këtij instituti Somalia renditet në vendin e tetë në botë për ritmet e lindjeve dhe familja mesatare e këtij vendi ka 7 fëmijë. Popullsia e këtij vendi prite të rritet nga rreth 10 milionë që është sot në më shumë se 13 milionë deri në vitin 2025. Rreth 19 vjet më parë, zonja Robinson vizitoi Somalinë në ditët kur baronët e luftës luftonin për të marrë kontrollin e vendit, ndërsa populli ishte i uritur. Ajo shkoi së fundmi në Somali, dhe thotë se gjen një situatë të përkeqësuar. Zonja Robinson pa pasojat që kjo situatë po linte tek gratë në Somali. Ish komisionerja e Lartë për Të drejtat e Njeiriut vizitoi kampin e refugjatëve në Dadaab. Qindra mijëra refugjatë nga Somalia kanë kërkuar strehim për t’i shpëtuar konfliktit, thatësirës dhe urisë. Zonja Robinson vizitoi edhe rajonin Amhara në Etiopi me grupin që njihet si Kryepleqtë, mes tyre edhe Arqipeshkvi Desmond Tutu. Ajo thotë se shpesh vajzat martohen që në moshën 12 vjeç. Shumë prej tyre i humbasin fëmijët pasi trupi i tyre nuk e përballon shtatëzaninë. Familjet mund të kenë deri 9 fëmijë. Ish presidentja e Irlandës tha se shërbimi i planifikimit familjar duhet të futet si kulturë në mendësinë e një komuniteti dhe nuk mund të imponohet. Ajo tha se gratë duhet të iformohen për alternativat që ofrojnë këto shërbime dhe t’i vënë në përdorim. Zonja Robinson thotë se debati rreth abortit shpesh eklipson pamjen e përgjithshme të rëndësisë që ka shëndeti riprodhues. Grupet fetare dhe konservatore në Shteteet e Bashkuara dhe jashtë tyre shpesh i kundrështojnë fondet për shërbimet ndërkombëtare të shëndetit riprodhures. Ata citojnë arsye morale dhe etike dhe thonë se planifikimi familjar nuk duhet të përdoret nga gratë. Disa e konsiderojnë abortin të barabartë me vrasjen. Së fundmi, Këshilli Botëror i Shërbimit Riprodheus i bëri thirrje komunitetit ndërkombëtarë për të dyfishuar fondet për planifikimin familjar deri në 6.7 miliardë dollarë. Zonja Robinson ka themeluar gjithashtu edhe Fondacionin Meri Robinson. Qëllimi i tij është të kërkojë drejtësi “për shumë viktima të ndryshimeve klimatike të cilat zakonisht harrohen - për viktimat e varfërisë, të pafuqisë dhe margjinalizimit”.